Da Karl Valentin is 1882 auf d Weid kemma. Er war a Oanzlkind, wei sei Schwesda und sei zwoa Jahr eidara Bruada kurz  nach seina Geburt gschdorm san. Sei Kindheid hod a in da Mingana Vorstod Au zuabrochd. Auf da Voigsschui wara vo 1888 bis 1895, und de hod a spada ois Zuchthaus bezeichned. Er hod a Lehr ois Schreina und Dischla gmachd und is bis 1901 Facharbeida gwesn. Zu dea Zeid hod a ersde effadliche Aufdridde ois Vareinshumorist absoivierd.